Żieda fl-esportazzjonijiet, l-impjiegi u fl-opportunitajiet għall-SMEs. Skopri fatti ewlenin dwar il-benefiċċji tal-globalizzazzjoni għall-Unjoni Ewropea. Il-globalizzazzjoni ġġib bosta benefiċċji u opportunitajiet, kif ukoll sfidi. L-UE għandha l-għan li tara li l-globalizzazzjoni taħdem sew billi tisfrutta l-opportunitajiet u tnaqqas l-effetti negattivi tagħha. Żieda fil-kummerċ għall-kumpaniji Ewropej Ir-reġim kummerċjali Ewropew u l-għadd kbir ta' ftehimiet kummerċjali negozjati mill-UE jagħmluha reġjun tajjeb biex tinnegozja magħha. Hija l-aktar sieħba kummerċjali ewlenija għal 80 pajjiż. B'riżultat ta' dan, l-UE hija waħda mill-akbar atturi fil-kummerċ internazzjonali , flimkien mal-Istati Uniti u ċ-Ċina, bl-esportazzjonijiet tal-UE jirrappreżentaw aktar minn 15 % tal-esportazzjonijiet globali. Aktar minn 80 % tal-esportaturi Ewropej huma intrapriżi żgħar u ta' daqs medju (SMEs). L-esportazzjonijiet tal-UE f'kummerċ u servizzi kibru minn madwar EUR 1160 biljun fis-sena 2000 għal EUR 2900 biljun fl-2018. Fl-2017, l-esportazzjonijiet lejn il-Korea t'Isfel żdiedu b'aktar minn 12 %, dawk lejn il-Kolombja b'aktar minn 10 %, u l-esportazzjonijiet tal-UE lejn il-Kanada żdiedu b'7 %. Opportunitajiet ta' impjieg Il-globalizzazzjoni tipprovdi wkoll opportunitajiet ta' impjieg. Fl-2017 aktar minn impjieg (1 minn kull 7) fl-Unjoni ġew megħjuna mill-esportazzjonijiet tal-UE. Bħala medja, kull biljun ewro f'esportazzjonijiet mill-UE joffri appoġġ lil madwar 13,000 impjieg ġewwa l-Unjoni. Ħafna minn dawk l-impjiegi relatati mal-esportazzjoni jiġu mħallsa tajjeb . Bħala medja dawn l-impjiegi jitħallsu 12 % aktar minn impjiegi oħrajn. Vantaġġi għall-konsumaturi Il-benefiċċji l-kbar tal-globalizzazzjoni u l-kummerċ għall-konsumatur jiġu mill-importazzjonijiet. Il-ftehimiet kummerċjali jfissru li l-importaturi jħallsu dazji aktar baxxi. Flimkien maż-żieda fil-kompetizzjoni, dawn iwasslu għal prezzijiet orħos ta' prodotti (ħwejjeġ, smartphones, televixins, softwer, karozzi eċċ.) u servizzi. Il-konsumaturi jistgħu jibbenefikaw ukoll minn żieda fl-għażla, hekk kif tikber il-varjetà ta' prodotti u servizzi. Il-benefiċċji tal-prezzijiet orħos u għażla akbar jammontaw għal madwar EUR 600 għal kull konsumatur fl-UE. Il-livell tal-ġid u l-kumdità qiegħed jiżdied flimkien ma' standards ta' għajxien aħjar. Il-benefiċċji ta' kummerċ intra-UE Is-suq uniku fi ħdan l-UE għandu l-għan li jelimina l-ostakli għall-kummerċ bejn il-pajjiżi tal-UE. Is-suq uniku Ewropew jirrappreżenta l-akbar żona ekonomika mingħajr ostakli fid-dinja. Din iż-żona tinkludi aktar minn 500 miljun ċittadin bi prodott domestiku gross ta' madwar EUR 13-il triljun Huwa stmat li s-suq uniku ħoloq 2,8 miljun impjieg. Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF